พระเทพกิตติปัญญาคุณ (กิติศักดิ์ กิตฺติวุฑฺโฒ)

**พระเทพกิตติปัญญาคุณ** นามเดิม **กิติศักดิ์ เจริญสถาพร** หรือที่รู้จักในนาม **กิตติวุฑโฒ ภิกขุ** อดีตผู้ช่วยเจ้าอาวาสวัดมหาธาตุยุวราชรังสฤษฎิ์ราชวรมหาวิหาร อดีตเจ้าอาวาสวัดจิตตภาวัน และอดีตผู้อำนวยการจิตตภาวันวิทยาลัย จังหวัดชลบุรี

## ประวัติ
พระเทพกิตติปัญญาคุณ เดิมชื่อ **มังกร เจริญสถาพร** เกิดเมื่อวันที่ 1 มิถุนายน พ.ศ. 2479 ที่ตำบลบางไทรป่า อำเภอบางเลน จังหวัดนครปฐม เป็นบุตรของนายเตียวยี่-นางเง็กเล้า เจริญสถาพร มีพี่น้องทั้งหมด 8 คน คือ
# ร.ต.ต. อุเทน เจริญสถาพร
# นายวิทยา เจริญสถาพร
# พระเทพกิตติปัญญาคุณ (กิติศักดิ์ กิตฺติวุฑฺโฒ)
# นางสาวสมนึก เจริญสถาพร
# นายบุญช่วย เจริญสถาพร
# เด็กหญิงพิกุล เจริญสถาพร
# นายเกียรติ เจริญสถาพร
# นายชูศักดิ์ เจริญสถาพร

มังกรเรียนจบชั้นประถมศึกษาปีที่ 4 จากโรงเรียนบ้านบางเลน ต่อมาได้เรียนวิชชาธรรมกายกับพระมงคลเทพมุนี (สด จนฺทสโร) แล้วอุปสมบทวันที่ 14 มิถุนายน พ.ศ. 2500 ณ วัดปากน้ำ ภาษีเจริญ ขณะนั้นหลวงพ่อสดอาพาธ จึงให้พระธีรสารมุนี (สุไชย ธีรสาโร) วัดอัปสรสวรรค์วรวิหาร เป็นพระอุปัชฌาย์แทน พระครูปัญญาภิรัต วัดปากน้ำ เป็นพระกรรมวาจาจารย์ และพระครูพิพัฒนธรรมคณี วัดปากน้ำ เป็นพระอนุสาวนาจารย์ ต่อมาวันที่ 25 กันยายน พ.ศ. 2507 ได้เปลี่ยนชื่อเป็น**กิติศักดิ์** 

หลังอุปสมบทได้ศึกษาปริยัติธรรมจนจบนักธรรมชั้นเอกจากสำนักเรียนวัดปากน้ำ ต่อมาไปเรียนอภิธรรมที่โรงเรียนพระอภิธรรมมหาธาตุวิทยาลัย วัดมหาธาตุยุวราชรังสฤษฎิ์ ได้รับแต่งตั้งเป็นครูสอนอภิธรรมเมื่อวันที่ 1 มิถุนายน พ.ศ. 2503 จึงย้ายไปอยู่วัดมหาธาตุฯ และได้ศึกษาคัมภีร์ต่าง ๆ เช่น มูลกัจจายน์ วิสุทธิมรรค อภิธัมมัตถสังคหะ เป็นต้น กับพระเตชินทะ ธัมมาจริยะ อภิธัมมกถิกาจริยะชาวพม่า และพระครูประกาศสมาธิคุณ (สังเวียน ญาณเสวี) และเรียนวิปัสสนากับพระอาจารย์อินทวังสะ กัมมัฎฐานาจริยะชาวพม่า จนมีผลงานทางด้านการพัฒนาการศึกษาของสงฆ์ การประพันธ์ และแต่งหนังสือเป็นจำนวนมาก ในปี พ.ศ. 2510 ได้ก่อตั้งและเป็นผู้อำนวยการคนแรกของวิทยาลัยการเผยแพร่พระพุทธศาสนา (ปัจจุบันคือ*จิตตภาวันวิทยาลัย*) 

ช่วงก่อนเหตุการณ์ 6 ตุลา กิตฺติวุฑฺโฒ ภิกฺขุ (ขณะนั้นเป็นพระราชาคณะที่*พระอุดรคณาภิรักษ์*) ได้กล่าวว่า *ฆ่าคอมมิวนิสต์ ไม่บาป* ซึ่งถูกฝ่ายขวา อันได้แก่ นวพล กลุ่มกระทิงแดง ในสมัยนั้นนำไปใช้เป็นวาทกรรม โจมตีฝ่ายซ้าย และยุยงให้คนไทยเกลียดชังนิสิตนักศึกษาที่ชุมนุมต่อต้านการกลับเข้าประเทศของจอมพลถนอม กิตติขจร ในมหาวิทยาลัยธรรมศาสตร์ นำไปสู่การสังหารหมู่ในเหตุการณ์ 6 ตุลา 2519

ระยะหลังพยายามที่จะสร้างอุโบสถกลางทะเลและระดมทุนก่อสร้างคอนโดธรรมะ รวมทั้งโรงพยาบาลสงฆ์ แต่ยังไม่บรรลุวัตถุประสงค์  

พระเทพกิตติปัญญาคุณ อาพาธด้วยโรคเส้นเลือดในสมองตีบมานาน 5 ปีเศษ จนมรณภาพด้วยภาวะกล้ามเนื้อหัวใจขาดเลือดเฉียบพลันเมื่อวันที่ 21 มกราคม พ.ศ. 2548 เวลา 12:51 น. ณ โรงพยาบาลชลบุรี สิริอายุได้ วันที่ 24 มีนาคม พ.ศ. 2567 พระบาทสมเด็จพระเจ้าอยู่หัว ทรงพระกรุณาโปรดพระราชทานเพลิงศพณ วัดสระเกศราชวรมหาวิหาร เขตป้อมปราบศัตรูพ้าย กรุงเทพมหานคร

## สมณศักดิ์
* พ.ศ. 2515 ได้รับประทานสมณศักดิ์จากเจ้าพระคุณ สมเด็จพระอริยวงศาคตญาณ (ปุ่น ปุณฺณสิริ) ให้ดำรงตำแหน่งพระครูชั้นเอก ฐานานุกรมในสมเด็จพระสังฆราช ที่ *พระครูธรรมกถาสุนทร*
* 5 ธันวาคม พ.ศ. 2515 ได้รับพระราชทานสมณศักดิ์ขึ้น เป็นพระราชาคณะปลัดซ้ายที่  *พระอุดรคณาภิรักษ์ อัครศาสนกิจบรรหาร มหาเถราธิการธุรการี สมุหบดีศรีธรรมภาณกาจารย์* ฐานานุกรมในเจ้าพระคุณ สมเด็จพระอริยวงศาคตญาณ (ปุ่น ปุณฺณสิริ) 
* 5 ธันวาคม พ.ศ. 2530 เป็นพระราชาคณะชั้นราชที่ *พระราชธรรมภาณี ศรีพิพัฒนโสภิต มหาคณิสสร บวรสังฆาราม คามวาสี*
* 12 สิงหาคม พ.ศ. 2535 เป็นพระราชาคณะชั้นเทพที่ *พระเทพกิตติปัญญาคุณ วิบุลสาธุกิจ อภิธรรมบัณฑิต ธรรมิกคณิสสร บวรสังฆาราม คามวาสี*

## วาทกรรมฆ่าคอมมิวนิสต์ไม่บาป
กิตติวุฑโฒภิกขุ ได้ให้สัมภาษณนิตยสารรายสัปดาห์ จัตุรัส เมื่อ พ.ศ. 2519 อันกลายมาเป็นคำขวัญระบือลือลั่นของฝ่ายขวาว่า *ฆ่าคอมมิวนิสต์ ไม่บาป* ดังต่อไปนี้

## อ้างอิง
; เชิงอรรถ

; บรรณานุกรม

*  
*  [อนุสรณ์งานบำเพ็ญกุศลสัตตมวารศพ พระเทพกิตติปัญญาคุณ (กิตฺติวุฑฺโฒ ภิกฺขุ)]

กิตติปัญญาคุณ
หมวดหมู่:ผู้ช่วยเจ้าอาวาส
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดนครปฐม
หมวดหมู่:ภิกษุจากวัดมหาธาตุยุวราชรังสฤษฎิ์ราชวรมหาวิหาร
หมวดหมู่:ชาวไทยเชื้อสายจีน
หมวดหมู่:บุคคลจากอำเภอบางเลน
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:เสียชีวิตจากภาวะกล้ามเนื้อหัวใจขาดเลือด
หมวดหมู่:บุคคลในประวัติศาสตร์กรุงรัตนโกสินทร์